張家輝、周勵淇及唐文龍等前晚出席電影《超意神探》首映禮,對於電影在內地變成網大片,家輝表示不介意。談到關詠荷(娥姐)復出拍廣告獲大讚凍齡有術,家輝直言太太一向唔錯,不同年歲階段有不同韻味。
談到《超》一片在內地變成網大上映,家輝說:「冇所謂啦,演員做好自己份外事,演好齣戲就好,電影嘅決策留返俾投資方去諗,演員控制唔到。」他又稱網大片都係電影,「只要劇本好、製作班底,唔排除我將來都會繼續演網大,就好似電視劇同舞台劇,都係演戲。」
娥姐不同階段有不同的美
娥姐復出拍廣告獲讚凍齡,家輝指:「係幾正,唔同階段有唔同嘅靚,之後老咗都係會咁靚,總之佢係我眼裡就係靚。」問到娥姐這般襟睇,他有否感到壓力,「你唔見我成日收埋佢喺屋企咩。我咁靚仔,點會有壓力,我呢啲混血兒嚟,廣州溝番禺。」
周勵淇否認追B
去年有報道指周勵淇懷第二胎,家輝聞言即說,「生咗啦。」周勵淇急澄清:「冇呀,聽佢噏。」她指照顧一位小朋友,已經用了她非常多的時間,所以暫時不會生育,「其實湊一個已經好辛苦,已經冇晒時間,等佢大啲升高年班,我先會出返嚟接戲接job。」